Diari Oficial de la Generalitat Valenciana


Sumari del DOGV 1544, del 17-05-1991 (1991/821157)

RESOLUCIÓ de 9 d'abril de 1991, del Director General de Serveis Socials, per la qual es classifica la Fundació Servicampo, instituïda a Alacant.
------------------------------------------------------------------------------------------------------------------------------------------------

### Dades del document

Número de DOGV
:   1544

Data del DOGV
:   17-05-1991

Secció del DOGV
:   ALTRES DISPOSICIONS

Número del document
:   1991/821157


Data del document
:   09-04-1991

Organisme emissor
:   Conselleria de Treball i Seguretat Social

Tipus de document
:   Resolució

RESOLUCIO de 9 d'abril de 1991, del Director General de Serveis Socials, per la qual es classifica la Fundació Servicampo, instituïda a Alacant.  
Vist l'expedient de classificació i inscripció de la Fundació Servicampo d'Alacant.  
Atés que el 20 de novembre de 1990, davant el Notari d'Alacant Sr. Antoni Ripoll Jaén, qui intervenia com a president i en nom i representació de la Caixa d'Estalvis Provincial d'Alacant, s'atorga escriptura pública notarial número 2164, i es constitueix una fundació benèfico-assitencial i cultural denominada Servicampo, escriptura en què consten les seues finalitats i estatuts, composició dels membres del patronat i capital fundacional amb què compta aquesta.  
Atés que segons es desprén de l'article 4t dels seus estatuts, la fundació esmentada té com a objecte i finalitat principal la gestió, la comercialització i l?explotació de productes agrícoles sense intenció de lucre a favor de les persones incloses en el sector agrari, com també fomentar la instal·lació itinerant d'escoles agràries dirigides als joves agricultors; a subvencionar per als agricultors els interessos derivats de llurs inversions; a destinar fons per tal de crear subvencions als agricultors per a catàstrofes climatològiques i plagues; a fomentar la investigació agrària mitjançant la concessió de subvencions i beques en l?àmbit d'actuació de la Caixa d'Estalvis Provincial d'Alacant; a col·laborar en els plans de formació tècnico-professional de les persones que exerceixen llur activitat en el sector agrari i a participar en la instal·lació de laboratoris.  
1 Atés que el domicili social de la fundació està situat a Alacant, Avinguda Oscar Espià, núm. 37.  
Atés que el Patrimoni de la fundació està integrat per un capital inicial de quatre milions de pessetes (4.000.000 PTA), aportats per la Caixa d'Estalvis Provincial d'Alacant.  
Atés que el patronat de la fundació es l?òrgan a qui correspon les facultats assenyalades en el capítol o article III dels estatuts, on es preveu que aquest estarà constituït per un president, que ho serà qui ocupe aquest càrrec en el Consell d'Administració de la Caixa d'Estalvis d'Alacant, i sis vocals, elegits pel Consell d'Administració de l'entitat fundadora entre els que tinguen la condició de consellers generals de la citada entitat, que elegiran entre ells un vice-president i per últim un secretari.  
Atés que aquesta Direcció General de Serveis Socials de la Conselleria de Treball i Seguretat Social és competent per resoldre aquest expedient de classificació per raó del que disposa el número 23 de l'article 31 de l?Estatut d?autonomia, i també sobre la base del Reial Decret 303/85, de 23 de gener, de la Presidència del Govern, pel qual es transfereixen les competències en matèria de fundacions benèfico-assistencials i laborals de la Comunitat Valenciana, i l'article 29.16 del Reglament Orgànic i Funcional de la Conselleria de Treball i Seguretat Social (Decret 36/88 del Consell).  
Atés que aquest expedient ha estat promogut per part legitimada per a això i que s'han aportat els documents exigits per la instrucció de beneficència de 14 de març de 1899.  
Atés que la fundació s'ajusta a les característiques exigides en el Reial Decret de 3 de març de 1899, per a les institucions de beneficència particular per tractar-se d'un establiment destinat a la satisfacció de necessitats intel·lectuals o físiques i ha estat creat i dotat amb béns particulars i el patronatge i l'administració del qual ha estat reglamentat pels mateixos fundadors.  
Té el caràcter, alhora, de fundació cultural privada pel que es desprén dels estatuts, les finalitats culturals la configuren dins l?àmbit del Decret 2930/72, de 21 de juliol, pel qual s'aprova el Reglament de les Fundacions Culturals Privades i Entitats Anàlogues.  
Atés que la fundació reculi, de l'acta fundacional i també dels estatuts, les característiques exigides en l'article 1r del Decret 2930/72, de 21 de juliol, cal classificar-la com a fundació de caràcter benèfic particular i cultural privada.  
Vistos els preceptes invocats i els altres pertinents de general aplicació, i fent ús de les facultats que tinc conferides resolc:  
Primer  
Classificar la fundació Servicampo d'Alacant, de la qual és fundadora la Caixa d'Estalvis Provincial d'Alacant (CAPA).  
Segon  
Aprovar els estatuts de la fundació.  
Tercer  
Ordenar-ne la inscripció en el Registre per a la inscripció i qualificació d'entitats i centres de Serveis Socials de la Conselleria de Treball i Seguretat Social, segons Reial Decret 72/87, de 25 de maig.  
Quart  
Traslladar l?expedient a la Conselleria de Cultura, Educació i Ciència, perquè al seu torn s'inscriga en el Registre de Fundacions i Associacions Docents i culturals Privades i Entitats Anàlogues.  
Notifiqueu aquesta resolució, la qual no posa fi a la via administrativa, i s'adverteix que contra aquesta podrà interposar-se recurs d'alçada davant el Conseller de Treball i Seguretat Social en el termini de quinze dies, comptats a partir de l?endemà de la present resolució.  
València, 9 d'abril de 1991.   
El Director General de Serveis- Socials:   
Antoni Torres Salvador.